**Paulus-spillet.**  Copyright: Sprint Korsholm

**GENERELT:**

Print spillepladen og vejledningen ud. Tag brikker og terning fra fx et Ludo-spil. Spillet tager nok lige så lang tid som en almindelig studiekredsaften. Vær helst ikke mere end 4 spillebrikker – er I flere, må I gå flere sammen om hver brik ☺. Man får ikke ekstra slag, selv om man slår en 6'er. Alle felter med sorte tal: læs hvad der står i spilmanualen. Ved alle felter, hvor der skal ske noget særligt, første gang en af jer lander på feltet, er der i denne manual en □, man kan krydse af, når man har været der første gang, så man ved, at man ikke skal lave det igen, når den næste lander på feltet.

For at kunne sætte sin brik i «start» og derfra næste gang kunne flytte ind i spillet, skal man slå to gange efter hinanden. Summen af de to slag skal være mindst 9, for Paulus havde høje karakterer i sin uddannelse ☺.

**De enkelte felter med sorte tal:**

**1-2-3:** For at komme videre i spillet, er omvendelsen helt nødvendig. Så du SKAL lande på felt 3. Står du fx i start og slår en 4´er, tæller du: 1-2-3-2 og står altså så på felt 2. Hvis du næste gang slår en 5, tæller du: 3-2-1-2-3 og lander således på 3 og kan næste gang gå videre i spillet. Slår du i stedet for 5 en 6´er, lander du på felt 2 og må prøve igen, næste gang det blir din tur.

□ *Første gang en af jer lander på felt 3: Læs ApG 9,17-19. Tal om hvad det vil sige at «blive omvendt».*

**4-5:** Du er på efteruddannelse i Arabien, hvor du skal have tid til at læse hele GT - nu med «Jesus-briller». Spring en gang over, så du får tid til det.

**6.** De kristne i Jerusalem tør ikke tro på, at du er rigtig omvendt, men Barnabas siger god for dig. Du skal dog næste gang slå 2, 4 eller 6 for at kunne gå videre.

**8.** Barnabas og dig udsendes af lederne i menigheden i Antiokia. I skal skynde jer at bringe noget til menigheden i Jerusalem - så du må hellere med det samme rykke frem til felt 10.

□ *Første gang en af jer lander på felt 8: Hvad var det, de tog med til menigheden i Jerusalem? (ApG 11,27-30).*

**11.** Paulus kæmper mod en troldmand. Spring en omgang over, mens du fortæller statholderen mere om Jesus.

□ *Første gang en af jer lander på felt 11: Hvad sker der med troldmanden? Og med statholderen? (ApG 13,4-12)*

**15.** Paulus stenes, så man tror, han er død. Disciplene dannede bede-kreds omkring ham - og han rejste sig og gik videre! Skynd jer videre til felt 18!

□ *Første gang en af jer lander på felt 15: Hvorfor blev han forfulgt? (ApG 14,28-29).*

**19.** Paulus og Barnabas skændes. Spring en omgang over, mens du køler ned igen.

□ *Første gang en af jer lander på felt 19: Hvem synes du, havde ret? Hvilke ting kom der ud af dette skænderi? (ApG 15.36-41).*

**20.** På sin anden missionsrejse tager Paulus en ung mand - Timoteus - med og gør til sin betroede medhjælper. Timotheus blir til enorm hjælp for Paulus - så gå I sammen frem til felt 22.

**23.** Paulus og Silas fængsles - men Gud sprænger alle forventninger! Løb jublende videre til felt 25.

□ *Første gang en af jer lander på felt 23: Læs ApG 16,16-34. Nævn mindst tre forskellige undere, Gud gjorde den nat.*

**25.** Paulus forkynder evangeliet i Efesos med ord og undere. Mange vil gerne høre mere, så han bliver der i hele to år. Bliv i Efesos indtil du slår en 6´er (du har to forsøg, hver gang det er din tur). Så må du slå en gang til og flytte det antal øjne, dette slag viser.

□ *Første gang en af jer lander på felt 25: Hvilke steder underviste og forkyndte Paulus i Efesos? (ApG 19,1-12).*

**26:** I fængsel i Israel. Du må springe 2 slag over, mens du venter.

□ *Første gang en af jer lander på felt 26: Genopfrisk lige beretningerne (ApG 22-26): Hvilke fordele havde det, at Paulus blev fængslet af romerne? Hvilke magtfulde mænd fik Paulus lejlighed til at vidne for i denne periode?*

*Læs ApG 26,30-32: Hvorfor indankede Paulus sig sag for kejseren (ApG 25,11)? Hvad blev konsekvensen af, at han havde indanket sin sag?*

**27:** På sørejsen til Rom strander Paulus på Malta. Vent en omgang, inden du kan komme fra øen igen.

**29:** I fængsel i Rom. Du må springe 2 slag over, mens du venter.

**30:** Måske nåede Paulus endnu en missionsrejse. Måske længere vestpå i Middelhavsområdet. Vi ved det ikke. Han døde med ret stor sikkerhed i Rom, men han kan jo være blevet taget til fange igen senere og ført tilbage til Rom.

MÅLET: Læs Fil 1,23 hver gang en af jer lander her! Man går i mål, selv om man har overskydende øjne, så hvis man fx står på felt 28, går man i mål med en 4, en 5 eller en 6´er. Tillykke!

***Når alle er i mål:*** *snak om Fil 1,19-26: Hvad viser dette om Paulus? Har I det på samme måde som Paulus?*

*I kan afslutte med at takke og bede for hinanden – også om, at I hver især må nå målet.*

